Greek Legal Document

Category: 53

Content:
10. ΝΟΜΟΘΕΤ. ΔΙΑΤΑΓΜΑ υπ’ αριθ.3907 της 10/11 Νοεμ.1958 Περί των επιβαλλομένων κυρώσεων κατά των παρανόμως κατεχόντων και πωλούντων δείγματα ιδιοσκευασμάτων, ως και των κατεχόντων και πωλούντων φάρμακα ιδιωτών. Άρθρ.1.-1.Η υπό φαρμακοποιών και φαρμακαποθηκαρίων κατοχή ή πώλησις ιδιοσκευασμάτων αποστελλομένων ως δειγμάτων απαγορεύεται. 2.Τα κατά παράβασιν της παρ.1 του παρόντος άρθρου κατεχόμενα ή πωλούμενα δείγματα ιδιοσκευασμάτων, κατάσχονται δι’ αποφάσεως του Υπουργού Κοιν. Προνοίας. 3.Οι παραβάται τιμωρούνται δια προστίμου 5.000 έως 10.000 δραχμών δι’ αποφάσεως του αυτού Υπουργού. 4.Εν υποτροπή, οι παραβάται τιμωρούνται δια προστίμου 10.000 έως 20.000 δραχμών ή δια προσκαίρου κλεισίματος του φαρμακείου ή της φαρμακαποθήκης από 15 έως 30 ημερών ή και δι’ αμφοτέρων των ποινών, δι’ αποφάσεως του Υπουργού Κοιν. Προνοίας, μετά γνωμάτευσιν του Α.Υ.Σ. 5.Επί δευτέρας και πάσης περαιτέρω υποτροπής, οι παραβάται τιμωρούνται δια προσκαίρου κλεισίματος του φαρμακείου ή της φαρμακαποθήκης 6 μηνών, δι’ αποφάσεως του Υπουργού Κοιν. Προνοίας, μετά γνωμάτευσιν του Α.Υ.Σ. Άρθρ.2.-1.Ιατροί, πωλούντες τα χορηγούμενα ή αποστελλόμενα αυτοίς δείγματα ιδιοσκευασμάτων, τιμωρούνται δια προστίμου 5000 έως 10.000 δραχμών δι’ αποφάσεως του Υπουργού Κοιν. Προνοίας. 2.Εν υποτροπή, οι παραβάται τιμωρούνται δια προστίμου 10.000 έως 20.000 δραχμών, δι’ αποφάσεως του Υπουργού Κοιν. Προνοίας, μετά γνωμάτευσιν του Α.Υ.Σ. 3.Επί δευτέρας και πάσης περαιτέρω υποτροπής, οι παραβάται τιμωρούνται δι’ αφαιρέσεως της αδείας ασκήσεως του επαγγέλματος επί 4 μήνας μέχρις 1 έτους, δι’ αποφάσεως του Υπουργού Κοιν. Προνοίας, μετά γνωμάτευσιν του Α.Υ.Σ. Άρθρ.3.-1.Αντιπρόσωποι φαρμακευτικών ιδιοσκευασμάτων πωλούντες τα εισαγόμενα υπ’ αυτών δείγματα ιδιοσκευασμάτων τιμωρούνται δια προστίμου 10.000 έως 20.000 δραχμών δι’ αποφάσεως του Υπουργού Κοιν. Προνοίας. 2.Εν υποτροπή, οι παραβάται τιμωρούνται δια της απαγορεύσεως επ ονόματί των εισαγωγής ιδιοσκευασμάτων και σκευασμάτων, δι’ αποφάσεως του Υπουργού Κοιν. Προνοίας, μετά γνωμάτευσιν του Α.Υ.Σ. Άρθρ.4.-1.Εργοστασιάρχαι φαρμακευτικών προϊόντων ή ιδιοκτήται φαρμακευτικών εργαστηρίων, πωλούντες τα δείγματα των παρ’ αυτών παρασκευαζομένων ιδιοσκευασμάτων, τιμωρούνται δια προστίμου 10.000 έως 20.000 δραχμών, δι’ αποφάσεως του Υπουργού Κοιν. Προνοίας. 2.Εν υποτροπή, οι παραβάται τιμωρούνται αφ’ ενός μεν δια προστίμου 20.000 έως 50.000 δραχμών, δι’ αποφάσεως του Υπουργού Κοιν. Προνοίας, μετά γνωμάτευσιν του Α.Υ.Σ. 3.Επί δευτέρας υποτροπής, οι παραβάται τιμωρούνται δι’ ανακλήσεως της αδείας λειτουργίας του εργοστασίου ή εργαστηρίου, δι’ αποφάσεως του Υπουργού Κοιν. Προνοίας, μετά γνωμάτευσιν του Α.Υ.Σ. Άρθρ.5.-(Αντικαθίστανται η 1η και 2α παράγραφοι του άρθρ.11 του Α.Ν.751/37). Άρθρ.6.-1.Οι παραβάται των διατάξεων του άρθρ.1, της παρ.2 του άρθρ.2, των άρθρ.3 και 4 και της παρ.3 του άρθρ5, εισαγόμενοι εις δίκην δι’ απ’ ευθείας κλήσεως, τιμωρούνται προσέτι κατά την διάταξιν του άρθρ.458 του Ποιν. Κώδικος. 2.Εν υποτροπή οι κατά την προηγουμένην παράγραφον παραβάται ως και οι παραβάται της παρ.2 του άρθρ.5 του παρόντος, τιμωρούνται κατά την διάταξιν του άρθρ.89 του Ποινικού Κώδικος. 3.Το δικάζον δικαστήριον, εν περιπτώσει και απαλλαγής του κατηγορουμένου, διατάσσει πάντοτε την δήμευσιν και καταστροφήν των κατασχεθέντων δειγμάτων. Άρθρ.7.-(Αντικαθίσταται το άρθρ.2 του Νόμ. 5607/1932, ως τούτο αντικατεστάθη προγενεστέρως). Άρθρ.8.-(Αναφέρεται εις διάρθρωσιν Προσωπικού Κλάδου Φαρμακοποιών του Υπ. Κοινωνικής Προνοίας). Διατάξεις περί κυρώσεων βλ. ήδη εν άρθρ.19 Ν.Δ.96/1973 (κατωτ. αριθ.18). (Αντί της σελ.811(α) Σελ.811(β) Τεύχος 501-Σελ.93 Φάρμακα-Ιδιοσκευάσματα 34.Ι.δ.9-10